**Vita Matīss** (dzimusi 1955. gada 10. martā) ir amerikāņu izcelsmes latviešu politoloģe, starptautisko attiecību un diplomātijas eksperte, pirmā "Sorosa Fonds Latvija" izpilddirektore.

Biogrāfija
----------

Vita Matīss ir dzimusi 1955. gada 10. martā Portlendā, Oregonā, ASV, Rūdolfa Matīsa (1916—2008) un Fanijas Hartmanes Matīss (1917—2014) ģimenē, un uzaugusi Vašingtonas štata Sietlas apkaimē.

1976. gadā ieguva bakalaura grādu Sāras Lorensas koledžā (*Sarah Lawrence College*) Ņujorkā, 1977. gadā — maģistra grādu starptautiskajās attiecībās Kolumbijas Universitātes Starptautisko attiecību un Krievijas studiju institūtā Ņujorkā (*Columbia University School of International Affairs and Russian Institute*), un 1987. gadā ieguva doktora grādu politikas zinātnē Ženēvas Universitātē un Ženēvas Starptautisko attiecību institūtā.

Pēc studiju pabeigšanas Vita Matīss Šveicē strādāja kā publikāciju direktore un pasniedzēja Amerikāņu Universitātē Leisinā (*American University in Leysin*). Tāpat 1990. gadu sākumā Vita Matīss sagatavoja nepieciešamos dokumentus, lai Latvija varētu saņemt kompensāciju no Šveices valdības par Latvijai piederošajiem īpašumiem Ženēvā.

Vita Matīss Latvijā pazīstama kā "Sorosa Fonda - Latvija" pirmā direktore no 1992. gada jūnija līdz 1995. gada jūnijam. Viņas vadības laikā "Sorosa Fonds - Latvija" veicināja izglītības sistēmas attīstību, kā rezultātā tika dibināta Rīgas Ekonomikas augstskola un Rīgas Juridiskā augstskola.

Kā fonda direktore, Vita Matīss ir arī viena no "Cafe Osiris" idejas autorēm. 1993.–1994. "Sorosa Fonds - Latvija" nodibināja akadēmisko grāmatnīcu *Aperto Libro* un atbalstīja restorāna "Cafe Osiris" atvēršanu, kas joprojām ir populāra mākslinieku, žurnālistu un studentu tikšanās vieta.

Savā akadēmiskajā karjerā Vita Matīss ir pētījusi Raiņa un Aspazijas dzīves gājumu, daiļradi, politisko un kultūras pienesumu. Vita Matīss ir arī viena no publiskās diplomātijas studiju aizsācējām Latvijā, ir vieslektore Rīgas Juridiskajā augstskolā un viņai ir piešķirts Latvijas Kultūras akadēmijas goda doktores nosaukums 2016. gadā.

2013. gadā Vita Matīss piedalījās TEDxRiga ar runu "The Language of Delusion".

Publikācijas
------------

* Robežas : Rainis un Aspazija starp Latviju un Šveici (Borders : Rainis and Aspazija between Latvia and Switzerland) / Pauls Bankovskis, Vita Matīsa, Baņuta Rubesa, Nora Ikstena. - Rīga : Neputns, 2006.
* No Kastaņolas uz brīvību / Vita Matīsa, Gundega Grīnuma. Lugāno un Šveices Konfederācija, 2006.
* Aspazija and Revolutionary Romanticism in Latvia / Vita Ingrida Matiss, Université de Genève, Institut universitaire de hautes études internationales, 2000.
* No septiņiem šķidrautiem līdz Sidraba šķidrautam. Salomes leģenda un Aspazijas lugu varones / Vita Matīsa, Zari, The Baltic Scientific Institute in Scandinavia, 1985.

Atsauces
--------

1. ↑  «Balvu reģiona kultūrvēstures datu bāze / Matīss Rūdolfs». *www.balvurcb.lv*. Skatīts: 2018-05-16.
2. ↑  «New Tacoma Cemeteries, Funeral Home and Crematory : University Place, Washington (WA) Tacoma Cemetery, Tacoma (WA)». *New Tacoma Cemeteries, Funeral Home and Crematory*. Skatīts: 2018-05-16.
3. 1 2 3 4  «RGSL » Vita Matīss (PhD)». *www.rgsl.edu.lv* (angļu). Arhivēts no oriģināla, laiks: 2017-07-06. Skatīts: 2018-05-16.
4. ↑  «Sorosa fondam Latvijā - pieci gadi». Skatīts: 2018-05-16.
5. ↑  «Sorosa fonds – Latvijā jau 20 gadus iedrošina cilvēkus veikt nozīmīgas pārmaiņas sabiedrībā». *www.reitingi.lv*. Skatīts: 2018-05-16.
6. ↑  «About us | Café Osiris». *Café Osiris* (en-US). 2017-02-19. Skatīts: 2018-05-16.
7. ↑  «Goda profesori (Professor honoris causa) - Latvijas Kultūras Akadēmija». *lka.edu.lv* (latviešu). Skatīts: 2018-05-16.
8. ↑  TEDx Talks (2013-08-09), The language of delusion: Vita Matiss at TEDxRiga 2013. Atjaunināts: 2018-05-16

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 168099751
* LCCN: no2007048497
* ISNI: 0000 0004 1743 039X
* SUDOC: 191916870

 |

 |